SL
6.2.2023
Uradni list Evropske unije
C 45/25
Predlogi Tožeča stranka Splošnemu sodišču predlaga, naj:
— sklep, ki ga je odgovorni odredbodajalec Komisije, in sicer generalni direktor GD Reform, izdal glede njene izključitve iz udeležbe v postopku dodeljevanja, ki ga ureja Uredba (EU, Euratom) 2018/1046 Evropskega parlamenta in Sveta, (1) za izbor uporabe sredstev Evropske unije in iz sodelovanja v postopkih za oddajo javnega naročila na podlagi Uredbe Sveta (EU) 2018/1877, (2) z dne 1. oktobra 2022, ki je bil tožeči stranki vročen 3. oktobra 2022 (v nadaljevanju: izpodbijani sklep), razglasi za ničen;
— podredno, izpodbijani sklep nadomesti z zmerno denarno kaznijo, ki je sorazmerna omejeni udeležbi tožeče stranke pri izvrševanju projekta;
— Evropski komisiji naloži, naj tožeči stranki plača nadomestilo za škodo, ki ji je nastala zaradi izpodbijanega sklepa; in
— Evropski komisiji vsekakor naloži plačilo stroškov.
Tožbeni razlogi in bistvene trditve Tožeča stranka v utemeljitev tožbe navaja naslednje tožbene razloge.
1.
Prvi tožbeni razlog: kršitev člena 136(1) Uredbe 2018/1046, ker v izpodbijanem sklepu niso določena dejstva, ki so upoštevna za izdajo sklepa o izključitvi tožeče stranke, zlasti ker ni izkazano, da je tožeča stranka individualno očitno pomanjkljivo izpolnila glavne obveznosti pri izvajanju pogodbe, sklenjene med konzorcijem, katerega del je bila, in Komisijo, kot to določa člen 136(1) Uredbe 2018/1046.
2.
Drugi tožbeni razlog: kršitev člena 136(3) Uredbe 2018/1046 in splošnega načela sorazmernosti, ker:
— izključitvena sankcija zoper tožečo stranko ne dosega namena zgodnjega odkrivanja in izključitev, ki ju določa Uredba 2018/1046,
— izključitvena sankcija ne upošteva, da je bila tožeča stranka pri izvrševanju projekta izgradnje omrežja kanalizacije in vodovoda v mestu Famagusta (Ciper) v podrejeni vlogi.
3.
Tretji tožbeni razlog: kršitev splošnega načela pravne varnosti, ker izpodbijani sklep določa retroaktivno izključitveno kazen na podlagi Uredbe 2018/1046, ki je strožja kot finančna kazen, ki bi jo določil zgoraj navedeni odredbodajalec na podlagi Uredbe (EU, EURATOM) št.
966/2012 Evropskega parlamenta in Sveta.
(3)
(1)
(2) (3)
Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št.
1296/2013, (EU) št.
1301/2013, (EU) št.
1303/2013, (EU) št.
1304/2013, (EU) št.
1309/2013, (EU) št.
1316/2013, (EU) št.
223/2014, (EU) št.
283/2014 in Sklepa št.
541/2014/EU ter razveljavitvi Uredbe (EU, Euratom) št.
966/2012 (UL 2018, L 193, str. 1).
Uredba Sveta (EU) 2018/1877 z dne 26. novembra 2018 o finančni uredbi, ki se uporablja za 11.
Evropski razvojni sklad, in razveljavitvi Uredbe (EU) 2015/323 (UL 2018, L 307, str. 1).
Uredba (EU, Euratom) št.
966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št.
1605/2002 (UL 2012, L 298, str. 1).